[{"text_idx": "#000001", "text": "Kakuma\u0308e klubi korraldas Ukraina po\u0303genikele suvise keele- ja surfilaagri"}, {"text_idx": "#000002", "text": "Kakuma\u0308e Lions klubi korraldatud lastelaager julgustas so\u0303numiga: \u201eKui keel on selge, on ko\u0303ik uksed valla\u201c Ukraina lapsi o\u0303ppima eesti keelt."}, {"text_idx": "#000003", "text": "\u201eTahtsime eelko\u0303ige julgustada ja innustada keelt o\u0303ppima. Samm-sammult ja jo\u0303ukohaselt, la\u0308bi ma\u0308ngu ja o\u0303hina. Suureks abiks oli ka Haridusministeeriumi toetus\u201c, selgitab klubi president Kaja Pirnpuu."}, {"text_idx": "#000004", "text": "Laagri kontseptsioon oli omana\u0308oline. Laagri esimesed pa\u0308evad oli keelepa\u0308evad, mis toimusid Lauluva\u0308ljakul. \u201eEestlased laulsid end vabaks ja mis saaks olla veel sobivam kui tutvustada Eesti kultuuri la\u0308bi laulu ja teha seda eestlastele nii olulises paigas \u2013 Lauluva\u0308ljakul\u201c, u\u0308tles Tiina Mikk, laagri koordinaator ja laagri-idee autor. U\u0308hel keelepa\u0308eval oli kolm keeletundi, tutvuti Lauluva\u0308ljakuga ja selle ta\u0308hendusega Eesti kultuuris ning pa\u0308eva lo\u0303petas laulutund."}, {"text_idx": "#000005", "text": "Laagris osales kokku 30 Ukraina last, vanuses 9 \u2013 16 aastat. \u201eLaste eesti keele oskuse tase on ha\u0308sti erinev: on neid, kellel on raske lugeda so\u0303nu ladina ta\u0308htedes ja neid, kes suudavad moodustada juba pikki lauseid. Laagri tugiisikuna tean o\u0308elda, et ko\u0303ige noorematel sujub o\u0303pe eriti libedalt\u201c, lisas Kristen Lahtein."}, {"text_idx": "#000006", "text": "Katrin Salundi, Ukraina laste surfilaagri tugiisiku, so\u0303nul meeldis lastele ko\u0303ige rohkem surfilaagris mega SUPi pealt ujuma hu\u0308pata, aerusurfata ja purjetada. Eesti lapsed vo\u0303tsid ukrainlased ha\u0308sti vastu, kutsusid surfamise vahepeal jalgpalli ma\u0308ngima ning nii mo\u0303nigi uus so\u0303prussuhe sai so\u0303lmitud. Eelnev keelepa\u0308ev andis ettevalmistuse laagris hakkama saamiseks, sest surfilaager toimus eesti keeles. Muidugi aitas kaasa ka kehakeel ja treeneri ette na\u0308idatud liigutused. Suur oli Ukraina tu\u0308druku Elisaveta ro\u0303o\u0303m, kui ta u\u0308tles, et sai juba aru, mida Eesti tu\u0308drukud garderoobis vo\u0303istkondade tulemuste osas ra\u0308a\u0308kisid. Elisaveta, u\u0308tles laagri kohta veel: \u201eTahan ta\u0308nada, et andsite vo\u0303imaluse selles laagris olla! Siin olemine oli minu 2022. aasta suve u\u0308ks parimaid hetki, kuigi meil on Ukrainas so\u0303da.\u201c"}, {"text_idx": "#000007", "text": "U\u0308ks laps to\u0303des, et tal on tunne, et ko\u0303ik teised laagrilapsed oskavad juba nii ha\u0308sti eesti keelt ja otsustas usinalt o\u0303ppima hakata, et teistele ja\u0308rele jo\u0303uda. Enim liigutas aga u\u0308he laagrilapse ema tagasiside: \u201eMu laps to\u0303i laagrist koju mereta\u0308ie emotsioone! Ta ra\u0308a\u0308kis tund aega ro\u0303o\u0303must po\u0303levate silmadega sellest, kui a\u0308ge maa on Eesti ja pu\u0308u\u0308ab nu\u0308u\u0308d iga va\u0308hegi tuttavat so\u0303na o\u0308elda eesti keeles!\u201c"}, {"text_idx": "#000008", "text": "Tiina: \u201eMul on va\u0308ga hea meel, et idee korraldada lastelaager just ro\u0303huasetusega eesti keele o\u0303ppele nii paljusid ko\u0303netas! Tegelikult saame me ko\u0303ik omalt poolt toetada ja julgustada neid inimesi eesti keele o\u0303ppimisel. Kui aga soovime kasutada vo\u0303imalust oma vo\u0303o\u0303rkeele oskust lihvida, teeme o\u0303ppijale karuteene ja vo\u0303tame temalt vo\u0303imaluse ra\u0308a\u0308kida eesti keelt. Ra\u0308a\u0308kigem nendega rahulikult, seletavalt ja ainult eesti keeles!\u201c"}, {"text_idx": "#000009", "text": "What are you looking for?"}]